TVD พร้อมลุยธุรกิจประกันชีวิต-วินาศภัย คาด H2/58 มีเบี้ยประกันรวมกว่า 150 ลบ.
TVD พร้อมลุยธุรกิจประกันชีวิต-วินาศภัย คาด H2/58 มีเบี้ยประกันรวมกว่า 150 ลบ.
9 มิ.ย. 2558

นายทรงพล ชัญมาตรกิจ ประธานเจ้าหน้าที่บริหาร บริษัท ทีวี ไดเร็ค จำกัด (มหาชน) หรือ TVD เปิดเผยว่าา บริษัทได้ผ่านการสอบใบอนุญาตประกอบธุรกิจเป็นนายหน้าประกันชีวิตและประกันวินาศภัย  จากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เมื่อวันที่ 2 มิ.ย. 58 ภายใต้ บริษัท ทีวีดี โบรกเกอร์ จำกัด เป็นที่เรียบร้อยแล้ว
โดยบริษัทมีความพร้อมที่จะดำเนินธุรกิจดังกล่าวในทันทีเนื่องจาก TVD ดำเนินธุรกิจการตลาดหลากหลายช่องทาง จัดจำหน่ายสินค้าให้กับผู้บริโภคมามากกว่า 16  ปี และมีฐานลูกค้าอยู่มากกว่า 3.2 ล้านรายชื่อ จึงมุ่งเน้นที่จะหาผลิตภัณฑ์ประกันภัยที่ดีที่สุด เพื่อนำเสนอต่อลูกค้าผ่านโทรศัพท์ โฆษณาทางทีวีและการทำการตลาดออนไลน์
ทั้งนี้ ขณะนี้บริษัทเป็น 1 ใน 2 Outsourcing Call Center ที่ใหญ่ที่สุดให้กับบริษัท AIA อีกทั้งเราได้เพิ่มส่วนงานที่จะเจรจารายละเอียดและติดตั้งระบบงานต่างๆ กับบริษัทวินาศภัยพร้อมดำเนินการในเดือนกรกฎาคมนี้ และด้วยฐานรายชื่อลูกค้าของบริษัท ทีวี ไดเร็ค ที่มีกว่า 3.2 ล้านคน ทำให้สามารถคัดเลือกกลุ่มให้เข้ากับประเภทของกรมธรรม์ได้แม่นยำมากกว่า ในสองไตรมาสหลังคาดว่าจะส่งเบี้ยประกันรวมจากทั้งสองประเภท ไม่น้อยกว่า 150 ล้านบาท
อย่างไรก็ดี บริษัทมีความมั่นใจว่าจะดำเนินงานได้ตามเป้าหมาย เพราะมีทีมบริหารที่มีความเชียวชาญในธุรกิจประกันทั้งสองประเภทมายาวนานและบริษัทได้เตรียมความพร้อมมามากกว่า 12 เดือน ในด้านโปรแกรม ระบบบัญชีและระบบบริหารการขายต่างๆ เพื่อให้ธุรกิจสมบูรณ์ที่สุด จึงพร้อมอำนวยความสะดวกให้แก่ลูกค้าผ่านช่องทางการชำระที่หลากหลาย รวมถึงบริการเก็บเบี้ยประกันเป็นเงินสดทั่วประเทศ ด้วยทีมงานจัดส่งที่มีประสบการมากกว่า 16 ปีอีกด้วย